**শহিদুল আলম সোহেল** (জন্ম: ১ মে ১৯৯২; **শহিদুল আলম** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন গোলরক্ষক হিসেবে খেলেন।

২০১০–১১ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০১৫–১৬ মৌসুমে তিনি শেখ রাসেলে যোগদান করেছেন। ২০১৬–১৭ মৌসুমে, তিনি শেখ রাসেল হতে পুনরায় ঢাকা আবাহনীতে যোগদান করেছেন।

২০১১ সালে, সোহেল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন। দলগতভাবে, সোহেল এপর্যন্ত ৬টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।

প্রারম্ভিক জীবন
---------------

শহিদুল আলম সোহেল ১৯৯২ সালের ১ই মে তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১১ সালের ২রা ডিসেম্বর তারিখে, ১৯ বছর, ৭ মাস ও ১ দিন বয়সে, সোহেল পাকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে সোহেল সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৯৬ মিনিট পর, বাংলাদেশের জার্সি গায়ে প্রথম গোলটি হজম করেন; ৬ই ডিসেম্বর তারিখে, মালদ্বীপের বিরুদ্ধে ম্যাচের প্রথম গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেন। ২০১৫ সালের ১৭ই নভেম্বর তারিখে, তিনি অস্ট্রেলিয়ার বিরুদ্ধে অনুষ্ঠিত ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে বাংলাদেশ ৪–০ গোলের ব্যবধানে পরাজিত হয়েছিল।

পরিসংখ্যান
----------

### আন্তর্জাতিক

*৩০ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১১ | ২ | ০ |
| ২০১২ | ১ | ০ |
| ২০১৩ | ৩ | ০ |
| ২০১৪ | ১ | ০ |
| ২০১৫ | ৯ | ০ |
| ২০১৬ | ২ | ০ |
| ২০১৮ | ৪ | ০ |
| ২০১৯ | ১ | ০ |
| ২০২১ | ২ | ০ |
| সর্বমোট | ২৫ | ০ |

তথ্যসূত্র
---------

1. ↑  "Bangladesh vs. Pakistan (0:0)"। *ন্যাশনাল-ফুটবল-টিমস* (ইংরেজি ভাষায়)। সংগ্রহের তারিখ ১৯ এপ্রিল ২০২১।
2. ↑  "Maldives vs. Bangladesh (3:1)"। *ন্যাশনাল-ফুটবল-টিমস* (ইংরেজি ভাষায়)। সংগ্রহের তারিখ ১৯ এপ্রিল ২০২১।
3. ↑  "Bangladesh - Australia, Nov 17, 2015 - World Cup qualification Asia - Match sheet"। *ট্রান্সফারমার্কেট* (ইংরেজি ভাষায়)। সংগ্রহের তারিখ ১৯ এপ্রিল ২০২১।

বহিঃসংযোগ
---------

* সকারওয়েতে শহিদুল আলম সোহেল (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে শহিদুল আলম সোহেল (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে শহিদুল আলম সোহেল (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে শহিদুল আলম সোহেল (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে শহিদুল আলম সোহেল (ইংরেজি) উইকিউপাত্তে এটি সম্পাদনা করুন

| * দে
* স
ঢাকা আবাহনী  – বর্তমান দল |
| --- |
| 
* ১ শহিদুল
* ২ সুশান্ত
* ৩ নারুল
* ৪ রেজা
* ৫ রিয়াদুল
* ৬ ইমন
* ৭ জুয়েল
* ৮ হৃদয়
* ৯ গেতেরসন
* ১০ জীবন
* ১১ রহিম
* ১২ কোলিন্দ্রেস
* ১৩ পাপন
* ১৪ মামুন
* ১৫ আলমগীর
* ১৬ সোহেল
* ১৭ রয়েল
* ১৮ প্রীতম
* ১৯ ফাহিম
* ২০ অপি
* ২১ এলিটা
* ২২ ইউসুফ
* ২৩ নুরাহ
* ২৪ বাবলু
* ২৫ হিমেল
* ২৭ তাসিন
* ২৮ তন্ময়
* ২৯ মাসুদ
* ৩০ শামীম
* ৩১ আল আমিন
* ৩৩ শাকির
* ৩৪ নাজিম
* ৩৫ আল আমিন
* ৭৭ রহমত
* ৮০ আউগুস্তো (অধি:)
* ম্যানেজার: লেমোস

 |